**Vedtekter for Harestua barnehage AS**

Vedtektene gjøres gjeldende fra 1.4.2025

**§1**

Harestua barnehage AS eies og drives av Hilde Løland Aabel. Barnehagen drives i samsvar med Lov om barnehager, Rammeplan for barnehage, gjeldende forskrifter og retningslinjer, samt kommunale vedtak.

Styrer/daglig leder har det daglige ansvaret for at barnehagen drives etter gjeldende lover og forskrifter.

**§2**

**Formål**

Lov om barnehager, § 1, de tre første avsnittene, definerer formålet slik:

*Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling.*

*Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.*

*Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.*

*Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap.*

*Barnehagen skal fremme demokrati og likestilling og motarbeide alle former for diskriminering.*

**§3**

**Opptak**

Barnehagen er med i Vennesla kommunes samordnet opptak. Søknadsfrist for hovedopptak er 1. mars hvert år. Barnehageplass søkes på søknadsskjema på Vennesla kommunes hjemmeside, [www.vennesla.kommune.no](http://www.vennesla.kommune.no) Det må sendes en søknad for hvert barn man søker plass for.

Søknader som kommer etter frist blir vurdert ved suppleringsopptak iht lov om barnehager

med forskrifter.

Barn som fyller ett år senest innen utgangen av november det året det søkes om barnehageplass, har etter søknad rett til plass den måneden barnet fyller ett år i samsvar med Lov om barnehager.

Barnehageplassen beholdes frem til skolestart.

Barnet har rett til plass i barnehage i den kommunen det er bosatt.

**§3.1**

**Opptakskrets**

Harestua barnehages opptakskrets omfatter hele Vennesla kommune.

**§3.2**

**Opptakskriterier i prioritert rekkefølge:**

1. Rett til prioritet ved opptak etter barnehageloven § 18:

* Barn med nedsatt funksjonsevne har rett til prioritet ved opptak i barnehage.. Det skal foretas en sakkyndig vurdering for å vurdere om barnet har nedsatt funksjonsevne.

Dokumentasjon: Sakkyndig vurdering fra PPT.

* Barn som det er fattet vedtak om etter lov om barnevernstjenester §§4-12 og 4-4 annet og fjerde ledd, har rett til prioritet ved opptak i barnehage.

Dokumentasjon fra barneverntjenesten

2. Barn med barnehageplass og som skal fortsette neste barnehageår.

3. Søsken av barn med barnehageplass og som skal fortsette neste barnehageår.

4. Barn som allerede har en barnehageplass, men som søker overflytting til en annen barnehage.

5. Barn av unge enslige foreldre under videregående utdanning.

Dokumentasjon fra skole.

6. Barn av familier med alvorlig sykdom hos foresatte/søsken.

Dokumentasjon fra lege/psykolog.

Barn med rett som ikke kommer inn under prioriterte kriterier tildeles plass etter alder. De eldste barna (etter fødselsdato) tildeles plass først. Er det flere søkere i neste aldersgruppe enn ledige plasser, kan det tas opp barn innen denne aldersgruppen som gjør at barnegruppen totalt får best mulig sammensetning.

**Opptaksperiode**

Barnehageåret gjelder fra uke 31 til og med uke 26 neste år. Oppstarts dato for nye barn avtales med styrer i barnehagen.

Hovedopptak skjer etter søknadsfrist 1. mars. Tilbud om plass blir sendt og skal besvares elektronisk. Ved ønske om endring av plass størrelse, må det sendes ny søknad.

Det elektronisk signerte svarbrevet foresatte sender barnehagen for å takke «ja» til tildeltplass er kontrakten som viser størrelsen på plassen barnet er tildelt og foresatte har akseptert. Det kan ikke sies opp deler av tilbudet, men kan søkes endring, enten redusert eller økt plass.

Endringssøknader vil stå på venteliste og være med i vurderingen styrer gjør ved eventuelle endringer i barnegruppen i løpet av året. Det presiseres at det omsøkte tilbudet må være tilgjengelig.

**Oppsigelse**

Oppsigelse av barnehageplass skal skje elektronisk med en måneds varsel, og gjelder fra den 1. i måneden. Det betales for hele oppsigelsesperioden. Hvis plassen sies opp etter 1. april, må det betales ut barnehageåret.

Skulle det oppstå endrede forhold etter at det er sagt ja til barnehageplassen, må plassen sies opp senest 1. juni. Er dette ikke gjort, må det betales for neste fakturaperiode.

Blir barnehageplassen ikke benyttet over en lengre periode (1 mnd) lages det en avtale ang. fraværet mellom styrer og foreldre/foresatte. Om tildelt plass ikke benyttes i lengre periode uten avtale (1 mnd) vil styrer varsle oppsigelse av plassen.

**§ 4**

**Barns og foreldres medvirkning**

**§ 4.1**

**Barns rett til medvirkning og hensynet til barnets beste**

Lov om barnehager § 3

*Barn i barnehage har rett til å gi utrykk for sitt syn på barnehagens daglige virksomhet og i saker som gjelder dem selv. Barn skal jevnlig få mulighet til aktiv deltakelse og planlegging og vurdering av barnehagens virksomhet. Barnets synspunkter skal tillegges vekt i samsvar med dets alder og modenhet.*

Barnehagen må ta utgangspunkt i barnas egen uttrykksmåte. Personalet må lytte og prøve å tolke barns uttrykk, og være observante i forhold til deres handlinger, estetiske uttrykk og verbale språk.

Å ta barns medvirkning på alvor forutsetter god kommunikasjon mellom barna og personalet og mellom personalet og foreldrene.

**§ 4.2**

**Foreldreråd og samarbeidsutvalg.**

Lov om barnehager § 4

*For å sikre samarbeidet med barnas hjem, skal hver barnehage ha et foreldreråd og et samarbeidsutvalg.*

Foreldrerådet består av foresatte til alle barna.

Foreldrerådet velger foresatte som representanter til samarbeidsutvalget.

Samarbeidsutvalget skal bestå av minimum 2 foresatte og 2 ansatte i barnehagen (like mange fra hver gruppe). Samarbeidsutvalget konstituerer seg selv. Styrer møter fast med tale – og forslagsrett, men ikke stemmerett.

Med utgangspunkt i rammeplanen for barnehagen skal samarbeidsutvalget fastsette en årsplan for barnehagen som pedagogisk virksomhet.

Det er barnehagens styrer som er ansvarlig for at samarbeidsutvalget og foreldrerådet sammenkalles først en gang om høsten og konstituerer seg.

**§ 5**

**Psykososialt barnehagemiljø**

**§5.1 Nulltoleranse og forebyggende arbeid**

Lov om barnehager § 41

*Barnehagen skal ikke godta krenkelser som for eksempel utestenging, mobbing, vold, diskriminering og trakassering. Alle som arbeider i barnehagen, skal gripe inn når et barn i barnehagen utsettes for slike krenkelser.*

*Barnehagen skal forebygge tilfeller hvor barn ikke har et trygt og godt barnehagemiljø ved å arbeide kontinuerlig for å fremme helsen, trivselen, leken og læringen til barna.*

**§ 5.2 Plikt til å sikre at barnehagebarna har et trygt og godt psykososialt barnehagemiljø (aktivitetsplikt)**

Lov om barnehager § 42

*Alle som arbeider i barnehagen, skal følge med på hvordan barna i barnehagen har det. Alle som arbeider i skal melde fra til styrer dersom de får mistanke om eller kjennskap til at et barn ikke har et trygt og godt barnehagemiljø. Styreren skal melde fra til barnehageeieren i alvorlige tilfeller. Ved mistanke om eller kjennskap til at et barn ikke har et trygt og godt barnehagemiljø, skal barnehagen snarest undersøke saken.*

**§ 5.3 Skjerpet aktivitetsplikt dersom en som arbeider i barnehagen, krenker et barn**

Lov om barnehager § 43

*Dersom en som arbeider i barnehagen, får mistanke om eller kjennskap til at en annen som arbeider i barnehagen, krenker et barn med for eksempel utestenging, mobbing, vold, diskriminering eller trakassering, skal vedkommende straks melde fra til barnehagens styrer. Styreren skal melde fra til barnehageeieren.*

*Dersom en som arbeider u barnehagen, får mistanke om eller kjennskap til at styreren i barnehagen krenker et barn med for eksempel utestenging, mobbing, vold, diskriminering eller trakassering, skal vedkommende melde fra til barnehageeieren direkte.*

**§ 6 Åpningstid, ferie og planleggingsdager**

**§ 6.1**

**Åpningstid**

Barnas oppholdstid er 9,45 t. per dag innenfor tidsrommet kl. 07.00-16.45. Julaften, nyttårsaften og onsdagen i påskeuken er stengt.

**§ 6.2**

**Ferie.**

Barnehagen holder stengt uke 27, 28, 29, 30 og 5 planleggingsdager i året. Romjul og påskedagene har vi åpent etter behov, vi sender ut påmeldingsskjema for disse dagene. Det må være minimum 3 påmeldte barn for at barnehagen holder åpent.

**§ 6.3**

**Planleggingsdager.**

Barnehagen har 5 planleggingsdager i løpet av barnehageåret hvor det holdes stengt for barna. 3 av dagene er felles for alle barnehagene og skolene i kommunen. Hvilke dager dette er blir presisert på barnehagens hjemmeside hvert år.

**§7**

**Foreldrebetaling**

**§6.1 Foreldrebetaling**

Barnehagen følger kommunens satser for foreldrebetaling. Kommunen følger departementets forskrift om foreldrebetaling. Kommunestyret fastsetter ut fra denne foreldrebetaling og søskenmoderasjon. Søskenmoderasjon skal gis uavhengig av om barn går i forskjellige barnehager, og i barnehager med forskjellige eiere. Reduksjon for det andre barnet er 30%, og er gratis for det tredje barnet og eventuelt flere barn som går i barnehagen samtidig.

Det kan søkes om redusert foreldrebetaling og gratis kjernetid ut fra husholdningens samlede inntekt. Informasjon om moderasjonsordningene ligger på kommunens hjemmeside.

Det betales for 11 måneder i året. Juli er betalingsfri.

Ved for sen henting må det betales et gebyr. Gebyrets størrelse vises på barnehagens hjemmeside. Dette er gjeldende hvis barnehagen ikke får beskjed om forsinkelse innen barnehagens åpningstid.

Skulle foreldrebetalingen utebli, blir det sendt inkassokrav. Ved vesentlig mislighold av foreldrebetaling, kanbarnehageplassen bli sagt opp.

Betaling for kost og tur/fest-penger kommer i tillegg til foreldrebetalingen. Sum blir fastsatt årlig ved første samarbeidsutvalgsmøte.

**§8**

**Leke og oppholdsareal**

Barnehagen følger departementets veiledende norm for barns leke- og oppholdsareal: Netto leke- og oppholdsareal inne i barnehagen er minimum 4m2 pr. barn over 3 år og 5,3m2 for barn under 3 år. Uteområdet skal være 6 x større enn netto leke- og oppholdsareal inne.

**§9**

**Forsikring**

Barna er dekket av kollektiv ulykkesforsikring for opphold og reise til og fra barnehagen. (Dette omfatter: Behandlingsutgifter kr 50 000, medisinsk invaliditet 5 G, dødsfall 1 G)

**§10**

**Helse**

Lov om barnehager § 50

*Før et barn begynner i barnehage, skal det legges frem en erklæring om barnets helse. Dersom barnet har møtt til ordinære undersøkelser på helsestasjon, kan slik erklæring gis av foreldre. Barnehagens personale har plikt til å gjennomføre tuberkulosekontroll i henhold til gjeldende regelverk.*

**§11**

**Politiattest**

Etter Lov om barnehager § 30, skal den som ansettes fast eller midlertidig, samt andre personer som regelmessig oppholder seg i barnehagen, legge frem tilfredsstillende politiattest før tiltredelse.